kykNET Fiestas - Oscars van Afrikaans
JY LEES NOU kykNET Fiestas - Oscars van Afrikaans
Nominasies vir die glansryke kykNET Fiestas – 'n swierige toekenningsgeleentheid waar Afrikaans se talentvolste, opkomende en gevestigde kunstenaars vereer word - is onlangs aangekondig. Dit is "klop op die skouer vir Afrikaanse feeste en kunstenaars."
Die Fiestas-nominasies word gekies uit produksies wat tydens 2011 op die planke gebring is by kunstefeeste landswyd. Wenners uit die 16 kategorie? asook drie Lewensbydraes sal bekendgestel word tydens 'n glansproduksie waar kategoriewenners die verhoog sal deel met van die land se beste kunstenaars.
Hierdie jaar word die Fiestas, wat reeds beskryf word as die Oscars van die Afrikaanse teaterbedryf, op 23 Februarie 2012 in die Kunstekaap aangebied en beloof om 'n feestelike extravaganza te wees.
Meiring verduidelik dat die verskillende feeste nominasies mag maak vir die verskillende Fiestas kategorieë uit produksies wat by hul fees gedebuteer het in 2011. Die nominasies word dan aan 'n onafhanklike beoordeelaarspaneel wat al die feeste en Produksies bygewoon het voorgelê, wat deur middel van stemming besluit wie die finale vyf genomineerdes, asook die wenners in elke kategorie sal wees.
JY KAN OOK STEM
Al wat jy moet doen, is om jou gunstelingaanbieder en -fees se onderstaande kode afsonderlik na 33690 te SMS. 'n SMS kos R1,50. Tot middernag 31 Januarie.